આ બધા સાથે ખોરાકમાં પૌષ્ટિકતાની કમી તો ખરી જ!વિટામીન Dની કમી દૂર કરવા સવારનો કૂણો સૂર્યતાપ આવે તેવી બાલ્કની, અગાશી કે મેદાનમાં ૧૫થી ૨૦ મિનીટ સૂર્યનમસ્કાર સૌથી કારગર ઉપાય છે. સૂર્યનમસ્કાર દરમ્યાન સૂર્યતાપના સેવનની સાથે વિવિધ શારીરિક સ્થિતિમાં કમર, ડોક, ગળુ, પેટ, આંતરડા, લિવર, પેન્ક્રીયાસ, કિડની, એડ્રિનલિન, થાયરોઈડ-પેરાથાયરોઈડ જેવી ગ્રંથિયો જેવા અવયવોમાં રક્તપરિભ્રમણ યોગ્ય રીતે થાય છે. શરીરની રસમાંથી (ખોરાકનાં પાચન બાદ બનતું ઉપયુક્ત દ્રવ્ય) રક્ત, માંસ, મેદ, હાડકા, મજ્જા જેવી દરેક ધાતુઓના પોષણ માટે જરૂરી ધાત્વાગ્નિ-ભૂતાગ્નિનું કામ સુધરે છે. જેની સીધી અસર શરીરની બહુઆયામી પાચન, પોષણ, મેટાબોલિઝમ ક્રિયા પર થઇ શરીર જાતે જ સ્વસ્થતા મેળવવા પ્રયત્નશીલ બને છે. આ સાથે દૂધ, છાશ, મશરૂમ, ઈંડા જેવા વિટામીન Dથી ભરપૂર ખોરાક સાથે ભોજનના સમય, ઊંઘ વગેરેમાં નિયમિતતા જાળવવાથી ફાયદો થાય છે. પ્રકૃતિ પરીક્ષણ અને નિદાન બાદ વિટામીન Dની કમી પુરી કરવા ઉપયોગી આયુર્વેદિક ઔષધો પણ લઇ શકાય.